CELEX: 32006D0514
Language: lt
Date: 1153353600000
Title: 2006/514/EB: 2006 m. liepos 20 d.  Komisijos sprendimas, dėl tam tikrų standartų Europos Parlamento ir Tarybos direktyvoje 2001/95/EB numatyto bendro saugos reikalavimo atitikimo ir tų standartų nuorodų skelbimo Oficialiajame leidinyje  (pranešta dokumentu Nr. C(2006) 3277)   (Tekstas svarbus EEE)

22.7.2006   
            
            
               LT
            
            
               Europos Sąjungos oficialusis leidinys
            
            
               L 200/35
            
         
      KOMISIJOS SPRENDIMAS
   
   2006 m. liepos 20 d.
   dėl tam tikrų standartų Europos Parlamento ir Tarybos direktyvoje 2001/95/EB numatyto bendro saugos reikalavimo atitikimo ir tų standartų nuorodų skelbimo Oficialiajame leidinyje
   (pranešta dokumentu Nr. C(2006) 3277)
   (Tekstas svarbus EEE)
   (2006/514/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2001 m. gruodžio 3 d. Europos Parlamento ir Tarybos direktyvą 2001/95/EB dėl bendros gaminių saugos (1), ypač į jos 4 straipsnio 2 dalies antrą ir ketvirtą pastraipas,
   pasikonsultavusi su nuolatiniu komitetu, įsteigtu pagal 1998 m. birželio 22 d. Europos Parlamento ir Tarybos direktyvos 98/34/EB, nustatančios informacijos apie techninius standartus ir reglamentus teikimo tvarką ir informacinės visuomenės paslaugų taisykles (2), 5 straipsnį,
   kadangi:
   
               (1)
            
            
               Direktyvos 2001/95/EB 3 straipsnio 1 dalyje gamintojai įpareigojami į rinką išleisti tik saugius gaminius.
            
         
               (2)
            
            
               Pagal Direktyvos 2001/95/EB 3 straipsnio 2 dalį gaminys laikomas saugiu, kiek tai susiję su rizika ir rizikos grupėmis, kurioms taikomi atitinkami nacionaliniai standartai, kai jis atitinka neprivalomus nacionalinius standartus, perkeliančius Europos standartus, nuorodas į kuriuos pagal tos direktyvos 4 straipsnį Komisija paskelbė Europos Sąjungos oficialiajame leidinyje.
            
         
               (3)
            
            
               Pagal direktyvos 4 straipsnio 1 dalį Europos standartus sudaro Europos standartizavimo įstaigos, Komisijos pavedimu. Komisija skelbia tokių standartų nuorodas.
            
         
               (4)
            
            
               Direktyvos 4 straipsnio 2 dalyje nustatoma tvarka, pagal kurią skelbiamos Europos standartizavimo įstaigų prieš šios direktyvos įsigaliojimą priimtų standartų nuorodos. Jeigu šie standartai tikrai atitinka bendrą saugos reikalavimą, Komisija nusprendžia jų nuorodas paskelbti Europos Sąjungos oficialiajame leidinyje. Tokiais atvejais pagal direktyvos 15 straipsnio 2 dalyje numatytą tvarką Komisija savo iniciatyva arba valstybių narių prašymu nusprendžia, ar svarstomas standartas atitinka bendrą saugos reikalavimą. Komisija nusprendžia skelbti nuorodas į jį, pasikonsultavusi su komitetu, įsteigtu pagal Direktyvos 98/34/EB 5 straipsnį. Komisija praneša valstybėms narėms apie savo sprendimą.
            
         
               (5)
            
            
               Tačiau Europos standartizavimo įstaigos priėmė kai kuriuos standartus po direktyvos įsigaliojimo, neturėdamos įgaliojimo pagal direktyvos 4 straipsnio 1 dalį. Įstatymų leidėjas ketino užtikrinti bendradarbiavimą tarp Europos standartizavimo įstaigų bei pripažinti tinkamais saugos standartus, taikomus gaminiams, priklausantiems direktyvos, kuriai Komisija nedavė įgaliojimo pagal 4 straipsnyje nurodytas atitinkamas nuostatas, taikymo sričiai. Dėl to reikia apsvarstyti tokių standartų nuorodų skelbimą, siekiant toliau laikytis 4 straipsnio 2 dalyje numatytos tvarkos.
            
         
               (6)
            
            
               Šis sprendimas dėl priede išvardytų standartų bendro saugos reikalavimo atitikimo priimamas Komisijos iniciatyva.
            
         
               (7)
            
            
               Šiame sprendime numatytos priemonės atitinka Direktyva 2001/95/EB įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Priede išvardyti standartai atitinka juose aptariamai rizikai taikomą Direktyvoje 2001/95/EB numatytą bendrą saugos reikalavimą.
   2 straipsnis
   Priede nurodytų standartų nuorodos skelbiamos Europos Sąjungos oficialiojo leidinio C dalyje.
   3 straipsnis
   Šis sprendimas skirtas valstybėms narėms.
   
      Priimta Briuselyje, 2006 m. liepos 20 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 11, 2002 1 15, p. 4.
   
      (2)  OL L 204, 1998 7 21, p. 37. Direktyva su pakeitimais, padarytais Direktyva 98/48/EB (OL L 217, 1998 8 5, p. 18).
   
      PRIEDAS
      Šio sprendimo 1 ir 2 straipsniuose nurodyti standartai:
      
                  1)
               
               
                  EN 581-1:2006 „Lauko baldai. Stalai ir sėdimieji baldai kempingams, buitiniam ir viešajam naudojimui. 1 dalis. Bendrieji saugos reikalavimai“
               
            
                  2)
               
               
                  EN 957-1:2005 „Stacionarieji treniruokliai. 1 dalis. Bendrieji saugos reikalavimai ir bandymo metodai“
               
            
                  3)
               
               
                  EN 957-2:2003 „Stacionarieji treniruokliai. 2 dalis. Jėgos lavinimo įranga, papildomi specialieji saugos reikalavimai ir bandymo metodai“
               
            
                  4)
               
               
                  EN 957-4:1996 „Stacionarieji treniruokliai. 4 dalis. Jėgos lavinimo suolai, papildomi specialieji saugos reikalavimai ir bandymo metodai“
               
            
                  5)
               
               
                  EN 957-5:1996 „Stacionarieji treniruokliai. 5 dalis. Pedaliniai treniruokliai, papildomi specialieji saugos reikalavimai ir bandymo metodai“
               
            
                  6)
               
               
                  EN 957-6:2001 „Stacionarieji treniruokliai. 6 dalis. Ėjimo imitatoriai, papildomi specialieji saugos reikalavimai ir bandymo metodai“
               
            
                  7)
               
               
                  EN 957-7:1998 „Stacionarieji treniruokliai. 7 dalis. Irkliniai įrenginiai, papildomi specialieji saugos reikalavimai ir bandymo metodai“
               
            
                  8)
               
               
                  EN 957-8:1998 „Stacionarieji treniruokliai. 8 dalis. Pedalinės vaikštynės (steperiai), eskalatoriai, kopimo imituokliai. Papildomi specialieji saugos reikalavimai ir bandymo metodai“
               
            
                  9)
               
               
                  EN 957-9:2003 „Stacionarieji treniruokliai. 9 dalis. Elipsiniai treniruokliai, papildomi specialieji saugos reikalavimai ir bandymo metodai“
               
            
                  10)
               
               
                  EN 957-10:2005 „Stacionarieji treniruokliai. 10 dalis. Treniruočių dviračiai su įtvirtintu ratu arba be laisvojo rato, papildomi specialieji saugos reikalavimai ir bandymo metodai“
               
            
                  11)
               
               
                  EN 13209-1:2004 „Vaiko priežiūros gaminiai. Lopšiai kūdikiams nešti. Saugos reikalavimai ir bandymų metodai. 1 dalis. Nešami ant nugaros lopšiai su rėmu“
               
            
                  12)
               
               
                  EN 14682:2004 „Vaikų drabužių sauga. Virvelės ir įveriamos virvelės vaikų drabužiuose. Techniniai reikalavimai“
               
            
                  13)
               
               
                  EN 14764:2005 „Kelių dviračiai. Saugos reikalavimai ir bandymo metodai“
               
            
                  14)
               
               
                  EN 14766:2005 „Kalnų dviračiai. Saugos reikalavimai ir bandymo metodai“
               
            
                  15)
               
               
                  EN 14781:2005 „Lenktyniniai dviračiai. Saugos reikalavimai ir bandymo metodai“
               
            
                  16)
               
               
                  EN 14872:2006 „Dviračiai. Pagalbiniai dviračių reikmenys. Bagažinės“